गया, हिन्दुस्तान प्रतिनिधि। मगध प्रमंडल के लोकसभा चुनाव क्षेत्रों से चुनाव लड़नेवाले प्रत्याशियों की पुलिस हिस्ट्री खंगालेगी। मगध रेंज के डीआईजी बच्चू सिंह मीणा ने बुधवार को पुलिस अधीक्षकों के साथ लोकसभा चुनाव को लेकर बैठक की। उन्होंने गया, औरंगाबाद, नवादा और जहानाबाद लोकसभा क्षेत्र से चुनाव लड़नेवाले प्रत्याशियों की दस साल पहले की हिस्ट्री पुलिस रिकार्ड में तलाशने का टास्क देते हुए कहा कि अगर किसी प्रत्याशी पर मुकदमा दर्ज है, ट्रायल रुका हुआ है और चुनाव में गड़बड़ी फैलाने की आशंका है तो बिना किसी भेदभाव के कार्रवाई करें।